16.4.2015. Službeni list Europske unije L 99/7 PROVEDBENA UREDBA KOMISIJE (EU) 2015/595 od 15. travnja 2015. o koordiniranom višegodišnjem programu kontrole Unije za 2016., 2017. i 2018. za osiguranje sukladnosti s maksimalnim razinama ostataka pesticida i ocjenu izloženosti potrošača ostacima pesticida u i na hrani biljnog i životinjskog podrijetla (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ ('), a posebno njezin članak 29. stavak 2., budući da: (1) — Uredbom Komisije (EZ) br. 1213/2008 (*) uspostavljen je prvi koordinirani višegodišnji program Zajednice koji obuhvaća godine 2009., 2010. i 2011. Program je nastavljen u okviru daljnjih uredbi Komisije. Zadnja od njih bila je Provedbena uredba Komisije (EU) br. 400/2014 (*). (2) _ Prehrana u Uniji zasniva se na trideset do četrdeset prehrambenih proizvoda. S obzirom na to da u razdoblju od tri godine dolazi do znatnih promjena u uporabi pesticida, pesticide u tim prehrambenim proizvodima trebalo bi pratiti tijekom niza trogodišnjih ciklusa kako bi se mogla procijeniti izloženost potrošača i primjena zakono- davstva Unije. (3) — Na temelju binomne distribucije vjerojatnosti može se izračunati da ispitivanje 654 uzorka omogućuje da se s pouzdanošću većom od 99 % otkrije uzorak koji sadržava ostatke pesticida iznad granice utvrđivanja, pod uvjetom da najmanje 1 % proizvoda sadržava ostatke iznad te granice (“). Uzimanje uzoraka trebalo bi se raspodi- jeliti među državama članicama na temelju njihova broja stanovnika, pri čemu bi za svaki proizvod i svaku godinu trebalo uzeti najmanje 12 uzoraka. (4) — Uzeti su u obzir analitički rezultati prethodnih programa službene kontrole Unije kako bi raspon pesticida obuhvaćenih programom kontrole bio reprezentativan za uporabljene pesticide. (5) — Smjernice o analitičkoj kontroli kvalitete i postupcima validacije pri analizi ostataka pesticida u hrani i hrani za životinje objavljene su na web-mjestu Komisije (“). (6) — Ako su definicijom ostataka pesticida obuhvaćene i druge aktivne tvari, metaboliti ili proizvodi razgradnje ili reakcije, te spojeve treba navesti zasebno ako se mjere pojedinačno. (7) — Države članice, Komisija i Europska agencija za sigurnost hrane dogovorile su provedbene mjere za podatke koje dostavljaju države članice, kao što je standardni opis uzorka za dostavu rezultata analize ostataka pesticida (Standard Sample Description — SSD) (“), ("). () SLL 70,16.3.2005., str. 1. () Uredba Komisije (EZ) br. 1213/2008 od 5. prosinca 2008. o koordiniranom višegodišnjem programu kontrole Zajednice za 2009., 2010. i 2011. za osiguranje sukladnosti s maksimalnim razinama ostataka pesticida i ocjenu izloženosti potrošača ostacima pesticida u i na hrani biljnog i životinjskog podrijetla (SL L 328, 6.12.2008., str. 9.). () Provedbena uredba Komisije (EU) br. 400/2014 od 22. travnja 2014. o koordiniranom višegodišnjem programu kontrole Unije za 2015., 2016. i 2017. godinu kako bi se osigurala sukladnosti s maksimalnim razinama ostataka pesticida i ocijenila izloženost potrošača ostacima pesticida u i na hrani biljnog i životinjskog podrijetla (SL L 119, 23.4.2014., str. 44.). (*) Codex Alimentarius, Pesticide Residues in Food, Rim 1993., ISBN 92-5-103271-8; svezak 2., str. 372. () Dokument br. SANCO/12571/2013 http://ec.europa.eu/food/plant/plant_protection_products/guidance_documents/docs/qualcontrol_ en.pdf u najnovijoj verziji. (“) Standard sample description for food and feed (EFSA Journal 2010.; 8 (1): (1457). () Use of the EFSA Standard Sample Description for the reporting of data on the control of pesticide residues in food and feed according to Regulation (EC) No 396/2005 (EFSA Journal 2014; 12 (1): (3545).